NaiveNeuron/SloPal huggingface dataset:
Vážny, Ľubomír, poslanec NR SR (2022-02-23):
Ďakujem. Pán poslanec Národnej rady, žiaľ, musím vás tak nazvať, pretože takýto titul máte, aj keď si ho podľa mňa nezaslúžite. Nehodnotím poslanca Suju, ale neverím, že sa tešil zo smrti pána Kuciaka. To je podľa mňa absurdné, čo ste tu spomenul. Absurdné je oveľa viac vecí, čo ste spomenuli, ale dotknem sa a obsahovo teda musím doplniť to, že k veci ste nepovedal vôbec nič. K tým tvrdým faktom, ktoré odzneli, ste nepovedali vôbec nič, len nejaké drísty, ktoré naozaj nemajú žiadnu úroveň. Ale dotknem sa tendra na mýto, na elektronické mýto, pretože ste ho v súvislosti s mojou osobou spomenuli. Je to na veľmi dlhú diskusiu, ale je to evidentne „dobrý predvolebný ťah“ zo strany pána Matoviča a jeho okolia, pretože myslím, že si to tiež uvedomujete ako aj všetci, že téma elektronického mýta a tendra elektronického mýta zhasla deň po voľbách. Dva roky o elektronickom mýte nepočuť nič. Ja som vyhlásil, že žiadam, aby sa to došetrilo. Ja som vyhlásil, že budem ochotný vypovedať ohľadne elektronického mýta, ale nič sa neudialo za posledné dva roky. Čiže je to naozaj evidentný predvolebný ťah a elektronické mýto je naozaj úspešný projekt, za ktorý sa ja vôbec nehanbím. Ale k celkovému vášmu vystúpeniu. Dám vám ešte jednu dobrú radu. Prehrajte si svoje vystúpenie, nie z hľadiska úsmevu, intonácie alebo vášho účesu, ale z hľadiska obsahu. A ak budete s tým spokojný, čo ste tu natárali, tak vás ľutujem. Ďakujem.
Glváč, Martin, podpredseda NR SR (2017-05-10):
Ďakujem. Dávam slovo spoločnému spravodajcovi z výboru pre pôdohospodárstvo a životné prostredie poslancovi Mikulášovi Krajkovičovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Pčolinský, Peter, podpredseda NR SR (2023-03-31):
Pán poslanec Suja.
P. Hrušovský, predseda NR SR: (2004-10-28):
(Hlasovanie.) 139 prítomných, 111 za, 1 proti, 24 sa zdržalo, 3 nehlasovali. Návrh sme schválili. Ďalší návrh. K. Mitrík, poslanec: Pán predseda, mám mandát gestorského výboru odporučiť Národnej rade, aby sme postúpili zákon do tretieho čítania.
Grendel, Gábor, podpredseda NR SR (2022-09-28):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či má niekto z poslancov záujem prihlásiť sa ústne. Pán spravodajca. Končím možnosť prihlásiť sa ústne do rozpravy. Takže pán poslanec Habánik ako jediný, nech sa páči.
M. Číž, podpredseda NR SR: (2006-12-12):
Vážené kolegyne, kolegovia, otváram rozpravu. Chcem vás informovať, že do rozpravy som nedostal žiadnu písomnú prihlášku. Pýtam sa preto, či sa niekto chce prihlásiť do rozpravy ústne. Ak nie, uzatváram možnosť prihlásiť sa do rozpravy ústne. A zároveň vyhlasujem rozpravu za skončenú. Ďakujem pánovi ministrovi aj pani spravodajkyni. A prerušujem rokovanie o tomto bode programu. Vážené kolegyne, kolegovia, ďalej nasleduje druhé čítanie o vládnom návrhu zákona o veterinárnej starostlivosti . Tento vládny návrh zákona ste dostali pred prvým čítaním ako tlač 89 a spoločnú správu výborov máte ako tlač 89a. Poprosím pána ministra pôdohospodárstva Slovenskej republiky pána Miroslava Jureňu, aby vládny návrh zákona odôvodnil.
Fronc, Martin, poslanec NR SR (2011-02-04):
Ďakujem pekne, pán predseda. Pán kolega Maďarič, ja sa nechcem zapojiť do toho, čo tu bolo pred chvíľou, nemyslím teraz vo vašom vystúpení, vy ste hovorili vecne, ale k tým politickým bonmotom a floskulám, ale predsa mi nedá reagovať na vás. Povedali ste, že veď to politické obsadenie prokuratúry sa stane legitímnym alebo je legitímne. No ja sa vás chcem opýtať, že či politické obsadenie Ústavného súdu bolo legitímne. Ak sa pozriete na schôdzu 110. v minulom volebnom období zo 17. 10. 2006 a pozriete si, kto bol navrhnutý za ústavných sudcov a koho ste odmietli, významných ústavných právnikov a vybrali ste tam komerčných, neskúsených právnikov. Tak sa chcem rovnako opýtať, či naozaj poslanci klubu SMER konali podľa svojho presvedčenia a svedomia, alebo volili v súlade s rozhodnutím straníckej centrály. Skúste mi na toto úprimne odpovedať. Ďakujem pekne.
Glváč, Martin, podpredseda NR SR (2016-09-21):
Pán poslanec Bublavý.
Jurinová, Erika, podpredsedníčka NR SR (2015-09-17):
Pani poslankyňa Tomanová.
V. Novotný, poslanec: (2008-11-25):
No, čo sa týka zdravotných poisťovní, povedal si, pán poslanec, že sme neurobili nič. No urobili sme veľmi veľa. Až tak veľa, že to túto vládu ruší od vyhratých volieb v roku 2006. Stransformovali sme ich na akciové spoločnosti, ktoré sú v zisku, nie v niekoľko miliardovom dlhu, ako boli v minulosti, ale v zisku. Splatnosť faktúr v roku 2006 bola 60 dní, nie 900. Poistenci dostali zaplatené za zdravotnú starostlivosť, resp. poskytovatelia dostali zaplatené za zdravotnú starostlivosť, ktorú poskytli poistencom v danej zdravotnej poisťovni. Urobil sa poriadok. Mnohé sa nestihlo. Naozaj mnohé sa nestihlo. Je pravda, že sa pripravili východiská na zúženie rozsahu zdravotnej starostlivosti, ktorý mimochodom má aj táto vláda vo svojom programovom vyhlásení, ale k samotnému zúženiu a rozbehnutiu individuálneho zdravotného poistenia, predpokladám, že to je ten produkt, po ktorom si volal, nakoniec nedošlo. Možno sa veľa neurobilo ani pre informatizáciu. Len otázka dneska už nestojí tak, čo bolo a čo nebolo počas reformy. V roku 2006 bolo možno populárne kritizovať reformu, ale píše sa rok 2008, o chvíľu 2009 a verejnosť sa právom spýta, čo urobila táto vláda za dva a pol roka, keď tak vehementne kritizovala reformu a sľubovala rozsiahle zmeny systému fungovania zdravotníctva. Čo urobila? Rastie dlh, zastavila transformáciu a naháňa súkromné zdravotné poisťovne ako duchov. Čo urobila pre informatizáciu systému? Už funguje? Toto sú legitímne otázky, na ktoré nedostávame odpoveď.
Danko, Andrej, podpredseda NR SR (2024-04-23):
S reakciou poslanec Hargaš.
P. Hrušovský, podpredseda NR SR: (2001-09-20):
(Hlasovanie.) Prítomných 131, za návrh 128, proti 1, zdržal sa 1, nehlasoval 1. Bod 8 zo spoločnej správy sme schválili.
P. Paška, predseda NR SR: (2008-03-26):
Budeme hlasovať, pani spravodajkyňa.
Bugár, Béla, podpredseda NR SR (2018-06-25):
Prezentujme sa a hlasujme. (Hlasovanie.) Prítomných 131, za 42, proti 3, zdržalo sa 85 poslancov, 1 nehlasoval. Návrh nebol schválený. Teraz prosím pani poslankyňu Cigánikovú, aby uviedla hlasovanie v prvom čítaní o návrhu poslancov Laurenčíka, Dostála, Osuského a Poliačika na vydanie zákona, ktorým sa mení a dopĺňa zákon č. 131/2010 Z. z. o pohrebníctve (tlač 1009). (Hlasovanie o návrhu poslancov Národnej rady Slovenskej republiky Milana Laurenčíka, Ondreja Dostála, Petra Osuského a Martina Poliačika na vydanie zákona, ktorým sa mení a dopĺňa zákon č. 131/2010 Z. z. o pohrebníctve , tlač 1009.)
Blanár, Juraj, podpredseda NR SR (2023-05-18):
Teraz v rozprave vystúpi pán poslanec Milan Krajniak. Nech sa páči. Po ňom sa pripraví pán Erik Tomáš, avšak bude to až po hlasovaní, predpokladám. Nech sa páči, pán poslanec Krajniak.
Laurenčík, Milan, podpredseda NR SR (2022-05-10):
Dve faktické poznámky. Ako prvý, pán poslanec Milan Potocký, nech sa páči.
Šimečka, Michal, podpredseda NR SR (2024-01-16):
Ďakujem. Pán poslanec Hargaš.
Ľ. Mušková, poslankyňa: (2007-09-04):
Chcem poďakovať pánom ministrom, ktorí vystúpili, pretože sa zachovali kolegiálne.
Sulík, Richard, predseda NR SR (2011-09-13):
Pán poslanec Lazár.
Kočiš, Eduard, poslanec NR SR (2021-06-29):
Ďakujem pekne za slovo, pán predsedajúci. Pán kolega Mazurek, ďakujem za tvoju rozpravu, bolo v nej povedané všetko, s čím naozaj súhlasím, a základné dôležité slovo – adresnosť. Tak ako pán kolega Tomáš povedal, musíme hľadať adresnosť a naozaj, aj keď je to zákon, ktorý je predkladaný ešte len v prvom čítaní, bola by tam určite nejaká možnosť hľadať možnosti a spôsoby nejakej adresnosti, ale naozaj tento zákon nepovažujem za adresný, nepovažujem ho za spracovaný spôsobom, ktorým by sme vedeli nejakým spôsobom principiálne a dlhodobo pomáhať rodinám. Pretože tak ako tvoj, tak ako môj názor na prorodinnú politiku je dlhodobo známy a nikdy sa meniť nebude, pretože rodina je základnou bunkou spoločnosti a bez rodiny naša spoločnosť nemá význam, nemá zmysel, nemá budúcnosť. Ak by sme tento zákon prijali v prvom čítaní, následne by bol schválený, naozaj neviem garantovať a nie som o tom presvedčený, aby ten 50-eurový príspevok na dieťa bol naozaj použitý na dieťa. A ako si vo svojej rozprave poznamenal, tieto príspevky naozaj skončia v rukách úžerníkov a ich nezodpovední rodičia, nemyslím tým v globále všetkých rodičov či už z majority, alebo z minority, pretože tak ako sa nájdu zodpovední rodičia v jednej časti populácie, tak sa nájdu nezodpovední rodičia v druhej časti populácie. Ale tuná, ak nám ide naozaj o deti, tak ak raz bude mať hnutie REPUBLIKA možnosť, tak budem prvý, ktorý bude navrhovať úplné možno aj zrušenie rodinných prídavkov a navýšenie daňového bonusu pre pracujúceho rodiča, tak aby naozaj sa mu tie deti na Slovensku mať oplatilo a aby naozaj videl a cítil, že tento štát je tu pre daného rodiča a nielen pre profesionálnych poberateľov sociálnych dávok. Takže asi toľko. Ďakujem.
Paška, Pavol, predseda NR SR (2013-10-16):
Hlasujeme. (Hlasovanie.) 145 prítomných, 82 bolo za, 63 sa zdržalo. Schválili sme vládny návrh novely zákona č. 461/2003 Z. z. o sociálnom poistení. Pani poslankyňa Pavlovičová uvedie v prvom čítaní hlasovanie o vládnom návrhu zákona, ktorým sa mení a dopĺňa zákon č. 17/2004 Z. z. o poplatkoch za uloženie odpadov v znení neskorších predpisov (tlač 720). Nech sa páči.
Paška, Pavol, predseda NR SR (2012-11-29):
Pán poslanec Bublavý.
Blaha, Ľuboš, podpredseda NR SR (2023-11-15):
Pán poslanec, na vaše vystúpenie je 14 faktických poznámok. Ako prvá sa o slovo hlási pani poslankyňa Vladimíra Marcinková. Nech sa páči.
Sulík, Richard, predseda NR SR (2011-10-11):
Pán poslanec Chren.
Burian, Jozef, poslanec NR SR (2017-10-19):
Pán predsedajúci, dajte hlasovať o druhom pozmeňujúcom návrhu pani poslankyne Bašistovej.
Hlina, Alojz, poslanec NR SR (2015-01-29):
Niekedy sa stane, ono je to výnimočné, že sem príde vec aj z vlády, ktorá má logiku. Takže v tom chcem byť poctivý. Všetkých nás dobehla tá nepoctivosť toho celého. Viete, ja nemám rád, keď kalkulujete u ľudí s tým, že sú to teliatka, hej, kalkulujete s tým, že to sa nebude búriť, kalkulujete s tým, že je to blbé, kalkulujete s tým, že to sa dá nahovoriť na všetko. A ja si pamätám, ako to prebiehalo. Mňa to ohromným spôsobom iritovalo, ako proste z tých ľudí robili hlupákov, naozaj. Bolo to mimoriadne nekorektné. A ja som sa vtedy o politiku vôbec nezaujímal. Ale nezachytil som proste reč, ktorá by to snažila sa vyvážiť. A možno preto prišli aj o klienta DSS-ky Ja nie som klientom DDS-ky práve kvôli tomu, lebo ma to urážalo, hej, tá forma komunikácie, ten spôsob komunikácie ma urážal. A tie riziká, ktoré sú alebo nie sú, pán Brocka, čo ste spomínali, ja sa pokúsim pri mojom vystúpení, keď budem hovoriť o tele zákona, pokúsim sa tiež, áno, pomenovať. A sú a sú veľké a je potrebné sa nimi zaoberať.
P. Hrušovský, predseda NR SR: (2004-05-14):
Prosím teraz pána podpredsedu vlády, aby z poverenia vlády Slovenskej republiky uviedol a odôvodnil vládny návrh zákona o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) , ktorý prerokúvame ako tlač 566. Pán podpredseda vlády, máte slovo.
Kollár, Boris, predseda NR SR (2022-05-25):
Ďakujem. Konštatujem, že Národná rada Slovenskej republiky v tajnom hlasovaní neodvolala poslanca Mariána Kéryho z funkcie predsedu zahraničného výboru . Ďakujem za účasť a vyhlasujem 65. schôdzu za skončenú. (Potlesk.) (Rokovanie 65. schôdze NR SR sa skončilo o 19.23 hodine.)
Kuciaňová, Magdaléna, poslankyňa NR SR (2019-11-27):
Teraz budeme hlasovať o bode 2 spoločnej správy, ktorý vyňala pani poslankyňa Sárközy na osobitné hlasovanie. Pán predsedajúci, dajte hlasovať samostatne o bode 2 spoločnej správy s odporúčaním gestorského výboru schváliť.
Kavecká, Monika, poslankyňa NR SR (2021-02-03):
Áno.
Pellegrini, Peter, predseda NR SR (2014-12-11):
Pán poslanec Bublavý.
Zmajkovičová, Renáta, podpredsedníčka NR SR (2012-12-14):
Pán poslanec Muránsky.
P. Hrušovský, podpredseda NR SR: (2002-03-21):
Nech sa páči, pán poslanec Kozlík, prosím o zdôvodnenie návrhu. S. Kozlík, poslanec: Vážený pán predsedajúci, ctená vláda, vážené kolegyne, kolegovia. Súčasná vláda už dlhodobejšie nezvláda riadenie základných funkcií štátu, prehlbuje sa hospodársky a sociálny úpadok spoločnosti, rozhodujúcim záujmom vlády je lacný výpredaj strategických podnikov do zahraničia. Preto poslanecký klub Hnutia za demokratické Slovensko predkladá návrh na vyslovenie nedôvery vláde Mikuláša Dzurindu ako naplnenie legitímneho práva opozície vyjadriť svoj nesúhlas s politikou a výsledkami súčasnej vlády a súčasne tak reprezentovať i postoj dvoch tretín občanov Slovenska, ktorí zdieľajú rovnaký názor. Chcem poopraviť údaj o dvoch tretinách občanov, ktorí sú nespokojní s výsledkami a činnosťou súčasnej vlády, dnes boli oznámené výsledky prieskumu verejnej mienky, kde sa hovorí, že takmer 80 % občanov je nespokojných s činnosťou a výsledkami súčasnej vlády. Tento výsledok nemá od nežnej revolúcie Slovenskej republiky obdobu. Dovoľte mi bližšie uviesť argumenty a dôvody tohto návrhu na vyslovenie nedôvery vláde Mikuláša Dzurindu.
Blaha, Ľuboš, poslanec NR SR (2015-05-27):
Ďakujem. Dovoľte iba pripomenúť výbor európsky, ktorý bude o dvanástej v miestnosti 149. Ďakujem.
Karahuta, Jaroslav, poslanec NR SR (2020-04-23):
Pán poslanec Svrček, tvoje vystúpenie bolo ako vždy vecné, čo iba potvrdzuje skutočnosť, že poslanci za hnutie SME RODINA nerobia iba bezduchú politiku, ale hľadajú riešenia, ktoré pomôžu všetkým občanom Slovenskej republiky. Patríš medzi spoluautorov programového vyhlásenia v oblasti dopravy a som presvedčený, že aj vďaka tebe sa konečne dočkáme ukončenia diaľnic na Slovensku a že slovenská dopravná infraštruktúra bude na európskej úrovni. Poznáme sa, Miloš, niekoľko rokov a v rozprave sa potvrdilo to, čo všetci vieme, že si odborníkom na dopravu a že vieš ponúknuť kvalifikované odborné riešenia. Si podobne ako ja východniar a osobne sa teším na tvoje návrhy na zlepšenie dopravnej infraštruktúry nielen na východnom Slovensku, ale aj na severe a ostatných územiach Slovenskej republiky. Ďakujem, Miloš.
Kollár, Boris, predseda NR SR (2022-03-15):
Pán poslanec... s faktickou poznámkou vystúpi pán poslanec Šudík, nech sa páči.
Hrnčiar, Andrej, podpredseda NR SR (2019-09-24):
Pani poslankyňa Červeňáková.
Viskupič, Marián, poslanec NR SR (2022-09-27):
Už len úplne záverečné slovo. V prvom rade chcem poďakovať všetkým tým pár poslancom, ktorí tu vydržali. Mňa len toto mrzí, že koľko razy, keď tu riešime veci, ktoré sú relatívne málo dôležité a majú len minimálny dosah na verejné financie, sedí nás tu viacej, máme košaté diskusie. Tuto riešime peniaze, riešime verejné rozpočty, riešime peniaze našich občanov a je nás tu, je nás tu päť a pol. Toto mi je, toto mi je trošku ľúto. O to väčšie poďakovanie vám všetkým, ktorí ste tu boli. Ešte raz chcem poprosiť o podporu týchto zákonov. A teda áno, majstrovi Peťovi Kremskému v pingpongu chcem ešte povedať, že no, na tom finančnom výbore teda sme viackrát videli ministra Sulíka ako ministra Matoviča. Takže toľko úplne na záver. Ešte raz ďakujem pekne a pekný zvyšok dňa.
Košútová, Magda, poslankyňa NR SR (2012-07-26):
Ďakujem pekne za slovo, pán predseda. Dajte, prosím, hlasovať o tom, že Národná rada Slovenskej republiky prerokuje predložený vládny návrh zákona v druhom čítaní.
V. Veteška, podpredseda NR SR: (2007-03-28):
Ako prvý vystúpi pán poslanec Gabura.
Kvasnička, Marián, poslanec NR SR (2014-06-24):
Ďakujem veľmi pekne. K tej racionálnej stránke toho vystúpenia k mnohým tým dôvodom sa vyjadrovať nebudem, ale predsa len jedna vec ma zaujala hneď na začiatku. Ten Pavol Vilikovský, ktorého mám mimochodom rád a mám načítaného aj Psa na ceste, aj iné knihy, tvrdiť, že najväčší slovenský spisovateľ je, a žiaľ, kolegyňa, vám sa to stáva, že vystupujete niekedy ako majsterka jednostrannosti a aj kádrovania. Ja mám v rovnakej úcte Rakúsa, Rankova, Sibylu, Heviera, Juraňovú, Kapitáňovú, Dušeka, Mitanu. Ja viem, ja viem, môžeme hovoriť, ale špeciálne pri tom Vilikovskom ma to trošku vytočilo. Hoci tú knižku, ona ma zaujala, aj keď teda, priznám sa, veľmi som z nej cítil vplyv Thomasa Bernharda, Rakúšana, ktorý nadával publiku a rozhádzal si celý vlastne národ a rakúsku verejnosť, teda neviem, či toto je dobrý vstup do čítania zákona, ktorý dáva minister, alebo, a to už teda nechcem byť taký domýšľavý, ste mali na mysli pikantnú sexuálnu scénu starnúceho spisovateľa s Grétkou na rakúskej pôde, ale to už si vôbec neviem spojiť s čítaním tohto zákona. Ďakujem.
Hrnčiar, Andrej, podpredseda NR SR (2020-02-20):
Reakcia na faktické, pán poslanec Galko.
Laššáková, Jana, podpredsedníčka NR SR (2013-07-01):
Pán poslanec Kuffa, nech sa páči.
Jurinová, Erika, poslankyňa NR SR (2017-10-12):
Ďakujem pekne. Pán premiér, podstatou je to, že zmluva bola uzavretá na sumu, akú bola, podstatou je, že ak by sa nevytiahla táto kauza na povrch, tak by bola vyplatená suma, z ktorej sa niekomu teší..., točí hlava, podstatou je, že za takú sumu by sa mohli napríklad zlepšiť poskytovanie sociálnych služieb alebo zariadiť oveľa lepšie nemocnice, a to je najväčšou podstatou, že takýchto zmlúv je oveľa viac ako len táto jedna, ktorá bola teraz vytiahnutá. A ja vás naozaj prosím, aby ste prešli zmluvy, aby sa takto neplytvalo majetkom všetkým. Je krásne, že sa dostala späť elektráreň. Ja som tu vtedy nebola, bola som naozaj ešte príliš mladá na to, aby som sa venovala takýmto veciam a organizovaním mítingov v tomto duchu. Každopádne podstatou je dnes, že tá suma je nehorázna, konečne, až po prevalení tejto kauzy začal minister Žiga konať a na druhej strane stále hovorí o tom, ak si prepočítame tie percentá, ktoré uvádzala, ktoré by mohli byť, ešte stále sa mi to zdá viac ako spomínaná Brazília, ktorej sa vyplatila oveľa nižšia suma.
Jurinová, Erika, podpredsedníčka NR SR (2014-03-26):
Ďakujem pekne, pán poslanec. Faktické poznámky k vystúpeniu, počkáme na techniku, tri faktické poznámky. Uzatváram možnosť prihlásiť sa. Nech sa páči, pán poslanec Brixi.
Kuffa, Štefan, poslanec NR SR (2012-07-02):
Ďakujem za slovo, pani predsedajúca. Vážení kolegovia, kolegyne, pozorne som počúval tuná tú rozpravu a teraz chcem reagovať tu na pána Mihála. Zhodne aj ja sa stotožňujem s tým, že zavádzať odvody z dohôd o pracovnej, o vykonaní prác a zaťažiť to ešte trinástimi percentami, nie je to najšťastnejšie riešenie. Aj celkové zaťaženia, zvyšovania daní, sú tie ohlasy ľudí negatívne, nie pozitívne. Aj v minulosti je to osvedčené tak, ak treba naplniť štátnu pokladnicu. Naopak, treba ísť opačným trendom, znižovať dane. Ja viem, že sa to ľahko hovorí z pozície opozičného poslanca, ale skutočne, treba byť veľmi, veľmi citlivý v týchto otázkach. Páčilo sa mi tiež aj to, ako tu bola spomenutá skupina absolventov škôl nachádzajúcich sa na úradoch práce v evidencii. Je to naozaj taký novodobý fenomén, kedy vlastne mladí ľudia nechcú pracovať, hej. A tu treba naozaj veľmi citlivo diferencovať medzi tými ľuďmi, ktorí chcú pracovať a ktorí nechcú pracovať. To určite áno. Ja by som dal ale však na zváženie, aj čo sa týka aktivačných prác. Zamyslieť sa nad aktívnymi opatreniami trhu práce, a to je naozaj na ministerstve. Ja si myslím, že za posledné, možno aj 10 rokov, stále je to slabé, je to neefektívne. Ja tu nebudem hovoriť o konkrétnych vládach. Čo sa týka aktivácie ľudí, či v obciach, v intraviláne alebo extraviláne. Pred ôsmimi rokmi v našom okrese sme, myslím, že na Slovensku, najviac aktivovali ľudí. Boli to práve práce, ktoré sa realizovali aj pri čistení lesa a podobne. Tej práce je naozaj dosť, ale zamyslieť sa nad tým systémom. Ministerstvo je nato, aby vytvorilo tento systém. Ďakujem.
Šefčík, Marek, poslanec NR SR (2021-11-04):
Ďakujem pekne za slovo. Ja len pre zápis a pre technikov, znova pomocou mojej karty som sa iba zaprezentoval, skúšal som to aj vedľa v zariadení a moja karta tak ako minule, aj teraz mi nefungovala. Chcel som hlasovať proti.
Muňko, Dušan, poslanec NR SR (2014-07-11):
Pán poslanec, dá sa to aj ináč povedať a niektorým veciam vám ja nerozumiem, nielen pri tomto vystúpení, aj pri ďalších. Najvyšší kontrolný úrad si plní svoje úlohy a tá vaša kritika nie je na mieste, pretože aj pokiaľ ste to, čo ste hovorili k pošte, pošta sa tiež borí svojimi problémami, ktoré má. Len vy ich nevidíte dopodrobna, tak ako ich vidí niekto druhý, ktorý s poštou prichádza do styku. Samozrejmá vec, že všetky stratové záležitosti u pošty sú na pošte a súkromná firma, ktorá, samozrejmá vec, prevzala ziskové veci. Treba sa hlbšie pozrieť na poštu a na celú záležitosť, jak to prebieha a z hľadiska, ako to vôbec v pošte je. A nielen vytrhnúť niektoré veci z kontextu a tu, keď sa jedná o správu Najvyššieho kontrolného úradu, to vaše vystúpenie mi pripadá niekedy ako na trhu.
S. Becík, minister pôdohospodárstva SR: (2009-02-04):
Prijatie navrhovaného zákona nebude mať dopad na štátny rozpočet, rozpočty obcí ani na rozpočty vyšších územných celkov. Návrh zákona prerokovala a schválila vláda Slovenskej republiky 10. decembra 2008. Prijatím navrhovaného zákona sa produkty ekologickej poľnohospodárskej výroby budú vyrábať v súlade s požiadavkami stanovenými podľa právneho rámca Európskeho spoločenstva. Vzhľadom na uvedené skutočnosti dovoľujem si vás požiadať o prerokovanie a odporúčanie návrhu zákona do druhého čítania. Ďakujem za slovo.
Bublavý, Dušan, poslanec NR SR (2014-05-29):
Pán predseda, o druhom bode pozmeňujúceho návrhu pána poslanca Kadúca nebudeme hlasovať, keďže je totožný so schváleným 14. bodom spoločnej správy. Pán predseda, dajte hlasovať o druhom pozmeňujúcom a doplňujúcom návrhu Miroslava Kadúca, to je motivácia voličov.
Osuský, Peter, poslanec NR SR (2020-11-03):
Milý pán predsedajúci, milí kolegovia, k tomu, čo pani kolegyňa Sulanová prednášala, je aj takmer zbytočné vyjadriť sa, ale keď mám 2 minúty, tak vám poviem zaujímavú skutočnosť z histórie. Uviedla ako jeden zo zločinov Tomáša Garrigua Masaryka to, že rad bieleho leva dostal Benito Mussolini. Podotýkam, že obľúbenec pani poslankyne, ktorému chodia na hrob, nielenže nedal síce bieleho leva, ale vstúpil do železného paktu s Hitlerom a Mussolinim, čo bola trošku iná záležitosť. Benito Mussolini bol socialistický novinár, ktorý v čase zápasu o zrodenie Československa, zastával pro československé stanovisko vo svojich novinách a článkoch tým, že sa vlastne postavil proti kráľovstvu. Taliansko bolo kráľovstvo. Pohľad na solidaritu s Habsburgovcami bola vlastne taká panovnícka triedna solidarita. A v zásade Taliansko nebolo veľmi náchylné deleniu monarchie. Naopak, v tom čase bol Mussolini významným talianskym spojencom myšlienky vzniku Československa. Samozrejme, ľudia sa vyvíjajú, ľudia sa menia, ale to, že bol bielym levom takto ocenený, bolo v tom čase, bol premiérom Talianskej republiky a ešte nemal za nechtami všetko to, čo mal potom neskôr. To bolo proste ocenenie spojenca československej myšlienky. Je to taký historický paradox, ale pre tých, ktorí tu poctivo sedíte, som si pokladal za povinné vysvetliť túto vec. Ďakujem.
Hrnčiar, Andrej, podpredseda NR SR (2019-09-19):
Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Petrovi Šucovi.
Malatinský, Tomáš, minister hospodárstva SR (2013-06-19):
Ďakujem pekne. Vážená pani podpredsedníčka, poslankyne, poslanci, ja len veľmi krátko. Samozrejme, že aj ste to v tých príspevkoch spomenuli, je to technický zákon, ktorý má umožniť odstrániť tie nedostatky, ktoré má štátny podnik dneska pri likvidáciách voči akciovým spoločnostiam. My majme na pamäti, že my sme v tejto snemovni odsúhlasili transformáciu spoločností, a štátne podniky, ktoré boli rôznymi privatizačnými zákonmi zmenené na akciové spoločnosti, odpredané zahraničným akcionárom a podobne, a tie staré štátne podniky zostali. Tie štátne podniky treba už konečne zlikvidovať a nemáme pružnú a dobrú legislatívu, aby sme to mohli spraviť v správnom čase. Určite tento zákon nie je na to, že teraz ideme likvidovať štátne podniky, ktoré asi ešte dlho štátne budú musieť byť, a dúfam, že aj budú prosperovať s tými manažmentmi, ktoré, dúfam, že budú vhodne vyberané. Takže ja chcem len to povedať, že tento zákon mal, mal túto technickú záležitosť na starosti, a keďže na ministerstve máme na starosti ešte tieto postprivatizačné likvidácie, tak sa nás tento zákon dotýka. Ďakujem pekne.
V. Veteška, podpredseda NR SR: (2004-01-22):
J. Heriban, poslanec: Ďakujem v prvom rade všetkým mužom, ktorí si ma vypočuli, ktorí tu zostali sedieť. A chcel by som len v krátkosti zareagovať na tému, o ktorej sa rozprávame. V Škandinávii a v západných krajinách, samozrejme, si to museli ženy ťažko vybojovať, museli veľmi tvrdo zatlačiť na spoločnosť. Určite im veľmi pomohli médiá a verejná mienka. A ja som presvedčený, že u nás sa to tiež môže zmeniť len vtedy, ak nám poslancom pomôžu médiá a pod vplyvom médií sa zmení aj verejná mienka. Ale som jednoznačne presvedčený, že ak by sme dokázali prijať takýto zákon, tak by sa otvorila táto téma, že by sa slobodnejšie začalo rozprávať o veciach, ktoré nás trápia, pretože je jasné, že existuje mužský a ženský princíp. Muži rozmýšľajú celkom inak ako ženy. Ženy inak cítia ako muži. Preto je rodina kvalitná, ak má aj mužský aj ženský princíp. Myslím si, že taký mužský a ženský princíp je vo všetkom. My by sme potrebovali tento ženský princíp aj na zákony. To sa netýka len ženských tém alebo detských tém, ja si myslím, že celá spoločnosť potrebuje, aby na Slovensku šikovné, pripravené, múdre, vysokovzdelané ženy mali šancu dostať sa sem do parlamentu, aby mohli ovplyvňovať zákony a rovnako aby mohli ovplyvňovať celú spoločnosť. Ja chcem zaďakovať všetkým mužom, ktorí si to v najbližších dvoch mesiacoch uvedomia a podporia tento návrh. Ďakujem. (Potlesk.)
Frešo, Pavol, poslanec NR SR (2013-06-17):
Ďakujem veľmi pekne, pani predsedajúca. Pán minister vnútra, no bolo to rozkošné, naozaj. Bolo treba nám ukázať takýto druh divadla. Bolo treba ponapádať všetkých nositeľov tých otázok, lebo asi sú tie otázky nepríjemné. Skúsime sa držať, skúsim sa v tom krátkom čase držať faktov. Ste inteligentný človek, rád o tom rozprávate, tak poďme normálne na to. 1. V žiadnej lavici som nesedel tu ako poslanec pri tých kauzách, ktoré ste spomínali, a určite keď si spomeniete, že to tak veru je. 2. Chcem sa opýtať k tejto samotnej fotografii ešte raz. (Rečník zobral do rúk fotozáber s veľkosťou A4.) Sú to politickí nominanti SNS a SMER-u na svojich pozíciách? A čo robili v tom Benine s pravou rukou Jána Slotu? Jednoduchá otázka, poprosím chlapskú odpoveď. Žiadne vykrúcačky, žiaden cirkus, žiadne vysvetľovanie o tom, že ako máme spoločnú fotografiu alebo niečo podobného. Jednoduchá otázka: Koho politickí nominanti sú alebo boli a či je to tak, že títo ľudia vlastne tam sedeli a čo tam robili s touto pravou rukou Slotu? A potom ide ďalšia otázka: Či, keď chcete, vy ako vláda ich môžte alebo nemôžte odvolať, resp. prečo im nechávate, minimálne teda jednému šéfovi, ktorý vedie tú spojenú spravodajskú službu, prečo mu nechávate, aby samovyšetroval celý tento prípad? To vysvetlenie, v ktorom ste sa snažili naznačiť, že debata v parlamente je podstatne menej ako listy, ktoré chodia zo zahraničia, dobre viete, že zahraničie je veľmi citlivé na to, či vy ste civilná kontrola nad spravodajskými službami. Tak to tu na nás, pán minister, nehrajte. Dobre viete, že toto, čo sa tu deje, poriadne sledujú vrátane vášho vystúpenia, tak to nezľahčujte a tieto otázky úplne férovo zodpovedzte tým, ktorých sem ľudia nominovali. Neodvolávajte sa na to, že to je nejaké tajné. Figa borová to je tajné! Poriadny chlap vstane a povie, koho to sú nominanti, čo mali so Slotom, čo v tom Benine robili a čo robia dneska.
Šimečka, Michal, podpredseda NR SR (2024-02-23):
Ďakujem pekne. S faktickou poznámkou pán poslanec Krátky.
Pellegrini, Peter, predseda NR SR (2015-03-17):
Prezentujme sa a hlasujme o tomto návrhu. (Hlasovanie.) Prítomných 133 poslancov, za bolo 118, zdržalo sa 5 poslancov, nehlasovali 10. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty na jeho prerokovanie v druhom čítaní. Teraz budeme hlasovať o bode 32 schváleného programu, ktorým je prvé čítanie o návrhu poslancov Érseka, Solymosa a Csicsaia na vydanie zákona o príspevku za zásluhy v športovej oblasti, tlač 1434. Poprosím pána poslanca Eugena Jurzycu, aby uviedol hlasovanie o tomto návrhu. (Hlasovanie o návrhu poslancov Národnej rady Slovenskej republiky Árpáda Érseka, Lászlóa Solymosa a Gabriela Csicsaia na vydanie zákona o príspevku za zásluhy v športovej oblasti , tlač 1434.)
Hort, Milan, podpredseda NR SR (2011-05-19):
Nech sa páči.
Petrák, Ľubomír, poslanec NR SR (2014-06-25):
Tak bod 28 (tlač 987).
Blanár, Juraj, poslanec NR SR (2020-04-22):
Peter, oceňujem tvoje konštruktívne vystúpenie a plne sa hlásim k pozmeňujúcemu a doplňujúcemu návrhu, ktorý som aj osobne podpísal. A chcem ťa doplniť v podstate v tom, že nemali plán, ale vytvárali ten dojem. Veď spomíname si, že na prvej tlačovke pán premiér Matovič s ministrom zdravotníctva Krajčím hovorili, že majú jedenásť strán opatrení v boji proti koronakríze. Dodnes nikto tých jedenásť strán nevidel, ani ich neuvidí, pretože len vytvárali dojem. Hovoril si o tom, že nemajú žiadne konkrétne termíny a hovoria len o heslách v programovom vyhlásení, žiadne čísla záväzkov. Áno, ja to absolútne podčiarkujem. A dokonca si povedal, že žiadne dlhodobé, a ja hovorím, dopĺňam, ani strednodobé ciele, ale trošku predsa len poopravím, že nejaký strednodobý cieľ tam majú. Sľubovali desať nemocníc pred voľbami a dali si dve nemocnice, ale nie počas ich vládnutia, ale až po skončení tejto vlády. To je presne výsledok toho, čo ponúkajú. Áno, pre teba bol post podpredsedu trafika, pre nich je to obrovský objav. Pán Laurenčík sa predtým vyjadroval, že to je obrovský úspech. Čiže to je presne toho, presne vidieť to, akým spôsobom pristupujú. Všetky tie veci, čo sme robili my, tak kritizovali, ale dnes potichučku sa ku nim hlásia. Veď sa pozrime na to, ako k klientskym miestam sa hlásia, pozrime sa na to, ako k výstavbe bytov sa hlásia, ktoré sme budovali a tak ďalej a tak ďalej, ale to poviem už vo svojom vystúpení.
Danko, Andrej, predseda NR SR (2017-06-15):
Prosím, prezentujme sa a hlasujme. (Hlasovanie.) Prítomných 139 poslancov, za 48, proti 41, zdržalo sa 50. Konštatujem, že Národná rada sa uzniesla, že nebude pokračovať v rokovaní o návrhu zákona. Ďalej prosím spravodajcu z výboru pre hospodárske záležitosti poslanca Eduarda Hegera, aby uviedol hlasovanie o bode 31 programu. Je to prvé čítanie... Na zdravíčko! (Reakcia z pléna.) Je to prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 93/2005 Z. z. o autoškolách. Nech sa páči, pán poslanec. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 93/2005 Z. z. o autoškolách a o zmene a doplnení niektorých zákonov v znení neskorších predpisov a o doplnení zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov , tlač 587.)
Figeľ, Ján, podpredseda NR SR (2012-07-26):
Ďakujem pekne pánovi Suskovi. Pýtam sa, či sa chce niekto prihlásiť do rozpravy ústne? Teda ja by som tak rád urobil.
Jurinová, Erika, podpredsedníčka NR SR (2014-11-27):
Ďakujem, pán minister. Prosím člena výboru pre financie a rozpočet poslanca Jaroslava Demiana, aby podal informáciu o prerokovaní návrhu vo výbore.
Jurinová, Erika, podpredsedníčka NR SR (2014-05-15):
Ďakujem pekne, pán poslanec. Na vaše vystúpenie je jedna faktická poznámka. Uzatváram možnosť prihlásiť sa s faktickou. Nech sa páči, pán poslanec Záhumenský.
Sulík, Richard, predseda NR SR (2011-07-08):
Prosím, hlasujte teraz o tom, že predmetný návrh prerokujeme v treťom čítaní ihneď. (Hlasovanie.) Z prítomných 126 poslancov hlasovalo 82 za, 40 proti, 4 sa zdržali. Tento návrh sme schválili a pristúpime k tretiemu čítaniu o tomto návrhu zákona. Otváram rozpravu. V rámci rozpravy sa nehlási nikto. Vyhlasujem rozpravu za skončenú. Pristúpime k hlasovaniu o návrhu zákona ako o celku.
Krajčír, Ľuboš, poslanec NR SR (2022-05-20):
Pán minister, strana SaS opäť ukazuje svoju pravú tvár. Ľudí, žiaľ, naozaj opäť ľúbivými rečmi zavádzajú a tvária sa ako chcú pomáhať. Ale čo sa my vôbec toto divíme, však predsa naozaj ich kolegyňa Janka Penta, pardon, Janka Bittó Cigániková nazvala pracujúcich ľudí v minulosti, ktorí nezarábajú mesačne tisíce eur, že sú ťuťmáci. Toto ona povedala o väčšine občanov Slovenskej republiky v minulosti, tí, ktorí nezarábajú tisíce eur, ktorí ju sem do tejto lavice dostali, že sú ťuťmákmi, tak my nemôžme čakať, že oni budú mať pre týchto ľudí, čo to najviac potrebujú, pochopenie. Veď napríklad ako oni zavádzajú a klamú, veď napríklad Richard Sulík v 2013. povedal, že župné celky nemajú žiadny význam, treba ich zrušiť. No keď sa v 2018. dostal jeho župan za bratislavského župana, už zrazu majú najväčší význam a je to to najpotrebnejšie, čo tu máme. Ja ešte raz pripomeniem, a je mi to blbé, že to tu musím rozprávať, ale ich minister školstva pri štrajku svojich, jeho rezortu ide hovoriť, že on pôjde na čele toho štrajku. Však oni štrajkujú voči vám, pán minister, že ste neschopný, že im neviete zabezpečiť zvýšenie platov a poriadne pracovné prostredie. A k tej pani Cigánikovej, ja sa teda nejako vyjadrovať už nebudem, lebo naozaj to je, ja neviem na čo odborníčka, ale na zdravotníctvo určite nie, ale v tej SaS-ke to naozaj tak vyzerá, ako keď ich predseda bol vtedy na maškarnom plese a plnil si svoj detský sen, dal si na seba dres Supermana, čo teda všade bolo medializované, tak takto oni to prevádzkujú. Oni, on by chcel byť odborníkom na školstvo, na zdravotníctvo. To, že s tým nič nemajú, nemajú na to vzdelanie, to ich vôbec nezaujíma. Oni to proste chcú a nejakým spôsobom potom takto fungujú a takto ale aj vyzerajú tie ich rezorty. (Potlesk.)
Pellegrini Peter, podpredseda NR SR (2020-09-24):
... boli venované na odpovede na otázky venované predsedovi vlády. Ďakujem veľmi pekne, pán predseda. (Potlesk.) Budeme pokračovať odpoveďami členov vlády na otázky poslancov. Prvá otázka je od pána poslanca Richarda Takáča, ktorý je v sále, a otázka znie, na ministra dopravy a výstavby Slovenskej republiky Andreja Doležala, ktorého zastupuje pán Ivan Korčok, a táto otázka znie: „Pán minister, chcem sa spýtať, prečo v dokumente Priority vo výstavbe cestnej infraštruktúry nie je výstavba rýchlostnej cesty R2 medzi top prioritami ministerstva, a tiež sa chcem spýtať, v akom časovom horizonte ju plánujete dokončiť?“ Poprosím pána ministra Korčoka, aby v mene pána ministra Doležala túto otázku zodpovedal. Nech sa páči.
Grendel, Gábor, podpredseda NR SR (2022-09-21):
Pán poslanec Goga.
P. Paška, predseda NR SR: (2007-11-28):
(Hlasovanie.) 138 prítomných, 77 za, 4 proti, 57 sa zdržalo. Body zo spoločnej správy sme odsúhlasili.
P. Prokopovič, poslanec: (2002-05-29):
Národná rada Slovenskej republiky uznesením č. 2185 z 23. mája 2002 pridelila vládny návrh zákona na prerokovanie s termínom do 24. mája 2002 ústavnoprávnemu výboru, Výboru Národnej rady pre financie, rozpočet a menu, výboru pre verejnú správu, výboru pre pôdohospodárstvo a výboru pre hospodárstvo, privatizáciu a podnikanie. Ako gestorský výbor určila Výbor Národnej rady Slovenskej republiky pre hospodárstvo, privatizáciu a podnikanie na vypracovanie spoločnej správy o výsledku prerokovania v lehote do 28. mája 2002. Uvedené výbory prerokovali pridelený návrh a gestorský výbor ho prerokoval a schválil podľa § 79 ods. 4 rokovacieho poriadku spoločnú správu výborov Národnej rady uznesením č. 781 z 28. mája 2002. Iné výbory Národnej rady Slovenskej republiky návrh neprerokovali. Gestorskému výboru do začatia jeho rokovania neoznámili poslanci, ktorí nie sú členmi výborov Národnej rady uvedených v uznesení, svoje stanoviská podľa § 75 ods. 2 rokovacieho poriadku. Výbory, ktorým bol pridelený vládny návrh zákona na prerokovanie, zaujali tieto stanoviská: Ústavnoprávny výbor prerokoval návrh 28. mája 2002 a uznesením č. 963 odporučil Národnej rade návrh schváliť so zmenami a doplnkami. Výbor Národnej rady pre financie, rozpočet a menu prerokoval návrh 28. mája 2002 a uznesením č. 971 odporučil Národnej rade Slovenskej republiky návrh schváliť s pozmeňujúcimi a doplňujúcimi návrhmi. Výbor pre verejnú správu prerokoval návrh 23. mája 2002 a uznesením č. 471 odporučil Národnej rade Slovenskej republiky návrh schváliť. Výbor Národnej rady pre pôdohospodárstvo prerokoval návrh 24. mája 2002 a uznesením č. 427 odporučil Národnej rade Slovenskej republiky návrh schváliť. Výbor pre hospodárstvo, privatizáciu a podnikanie prerokoval návrh 24. mája 2002 a uznesením č. 778 odporučil Národnej rade Slovenskej republiky návrh schváliť. Z uznesení výborov Národnej rady vyplývajú pozmeňujúce a doplňujúce návrhy, ktoré máte v spoločnej správe uvedené pod č. IV. Je to celkove 5 pozmeňujúcich návrhov, ktoré predložili ústavnoprávny výbor a výbor pre financie, rozpočet a menu. Predkladateľ sa vyjadril, že s nimi súhlasí, preto aj ja na základe rokovania v gestorskom výbore budem odporúčať po rozprave, aby sme o všetkých týchto piatich návrhoch hlasovali spoločne s odporúčaním gestorského výboru schváliť ich. Taktiež po ukončení rozpravy budem odporúčať Národnej rade, aby tento vládny návrh zákona schválila so zmenami a doplnkami, ako sú uvedené v spoločnej správe. Pán predsedajúci, môžete otvoriť rozpravu k tomuto bodu programu.
Osuský, Peter, poslanec NR SR (2011-07-13):
Ďakujem pekne. Chcem konštatovať, že, samozrejme, nespravodlivé rozsudky, a ešte raz hovorím, celý paragraf hovorí o popieraní zločinov, zločinov, teda nespravodlivých rozsudkov, nepoznajú náboženskú, politickú ani inú príslušnosť, ak bol rozsudok nespravodlivý, bol nespravodlivý. Argument, ako kto vysvetľuje deťom, čo bol komunizmus. Chcem k tomu povedať toľko, o tom, či je komunizmus história, sa skúste ísť spýtať občanov Severnej Kórey a skúste sa to ísť spýtať tých, ktorí sedia v lágroch lao-kaj v ľudovej Číne. Spýtajte sa ich, či je to história, o ktorej netreba hovoriť. Pokiaľ ide o ten argument, že sme nemali komunizmus, no, pripusťme, že existovali ľudia, ktorí „nezažívali peniaze“. Stačí si otvoriť túto knihu. Pre tých, ktorí na nútených prácach stavali Bielomorsko-volžský kanál, rozhodne neexistovali žiadne peniaze. Ich otrocká práca končila smrťou a peniaze nezažili. Mali teda komunizmus. A tieto polemické debaty. Neviem, či viete, čo napísal Karol Marx, čo ste vtĺkali do hláv mladým ľuďom pod heslom „Vedecký komunizmus“ a akej strany bol predsedom Klement Gottwald a Gustáv Husák a všetci ďalší. Takže táto polemika je slovičkárenie. A pokiaľ ide o tú debatu o slobode alebo neslobode, no, ja si myslím, že sloboda luhania o vážnych veciach nie je dobrá. A pokiaľ ide o moje dostanie sa do parlamentu, pán kolega, pozrite sa, koľko ste mali preferenčných hlasov, a potom sa pozrite na mňa, koľko som ich mal ja a potom zavrite. (Potlesk.)
B. Bugár, podpredseda NR SR: (2004-06-24):
Ďakujem pekne a dovidenia zajtra. (Prerušenie rokovania o 19.01 hodine.)
Lackovič, Marek, poslanec NR SR (2024-01-23):
Ďakujem veľmi pekne, pán predsedajúci. Opäť veľmi trefná faktická poz... rozpra... písomná, takto, opäť, už sa, už sa, už treba obed asi. Veľmi, veľmi trefný príspevok k vašej rozprave, pán kolega Spišiak, ja som ešte uvažoval, že ako naň nadviazať, aby som ho dopovedal alebo aby som ešte trošku rozšíril tie obzory, ktoré ste tam načrtli. A dotkli ste sa aj, alebo dotkol si sa aj vystúpenia k, vystúpenia pani prezidentky a tam nezaznela veľmi, veľmi dôležitá informácia alebo skutočnosť o tom, že prezidentku za vystúpenie k zmenám v Trestnom práve kritizoval aj jej predkladateľ pán minister spravodlivosti Boris Susko, čo ma teda veľmi prekvapilo, pretože pán minister povedal, že toto naše strašenie, najmä toto opozičné strašenie, ktoré mal na mysli, a zavádzanie je vraj podľa jeho slov mimo reality. Tak ja neviem potom, že aká realita je, je v poriadku u pána ministra alebo aká realita je tá správna, keď tá naša je, je očividne zlá, mimo, úplne mimo misu a scesty, pretože ja si myslím a som o tom presvedčený, že naozaj už tretí týždeň veľmi poctivo poukazujeme na tie jednotlivé nelegitímne dôvody na skrátené legislatívne konanie, opakovane poukazujeme na nie dostatočné vysvetlenie jeho naliehavosti, nie dostatočné vysvetlenie jeho nevyhnutnosti, o tom, že len osem strán sa týka infringementu a ďalších 59 strán z tej celkovej 67-stranovej novely je tam prilepených a tak ďalej a tak ďalej, nemám dos... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2017-12-13):
Vyhlasujem teraz možnosť prihlásiť do rozpravy ústne. Končím možnosť prihlásiť sa do rozpravy, neprihlásil sa nikto, týmto považujeme rozpravu k tomuto bodu za skončenú. Pán navrhovateľ, je niečo, čo by ste chceli dodať v záverečnom slove? (Reakcia navrhovateľa.) Nech sa páči.
Mezenská, Helena, poslankyňa NR SR (2013-06-27):
Pán poslanec Kollár, ja vám naozaj veľmi nerada protirečím, lebo vaše vystúpenia sú príznačné silou argumentov, ich racionálnosťou, ale v tomto prípade naozaj sa s vami nemôžem stotožniť. Ja tento návrh predkladateľa v plnej miere podporím, pretože spotrebiteľská prax ukazuje, že nie je zásadný rozdiel v tom, ako je nastavený stupeň ochrany, či už na nebankovom, alebo na bankovom trhu. Práve naopak, spolu s telekomunikačným trhom, energetickým trhom alebo aj podomovým trhom je aj finančný sektor ďalším problematickým odvetvím a najrizikovejším odvetvím, v ktorom je spotrebiteľ málo chránený. Je síce pravdou, že z toho nebankového priestoru a z tohto finančného odvetvia – a to vidieť aj cez aplikačnú prax, hovorím bez nejakých štatistík – nám prichádza menej poškodených spotrebiteľov, ale nevyhýba sa to, lebo tí poškodení, lebo terčom takéhoto možného poškodenia a slabej ochrany sú aj spotrebitelia žiadajúci úvery aj v bankovom sektore. O tej informačnej asymetrii, o ktorej ste hovorili, tá naozaj sa dotýka aj orientácie spotrebiteľov v zmluvách pri uzatváraní úverov s bankami, pretože aj tieto zmluvy sú niekoľkostránkové, sú komplikované pre priemerného bežného spotrebiteľa, v mnohých prípadoch nezrozumiteľné. A ja sa plne zastávam toho, tej požiadavky predkladateľa zákona k tomu, aby bola v tejto zmluve uvádzaná celková čiastka, koľko stojí poskytnutie takéhoto úveru, pretože toto je okrem predmetu plnenia a času plnenia tretia z najdôležitejších a podstatných náležitostí... (Prerušenie vystúpenia časomerom.)
Klus, Martin, poslanec NR SR (2019-04-04):
Ďakujem za pozvanie, pán minister. Ak vyjde čas, určite rád prídem. Pravda je taká, že pondelok je nerokovací deň, a keďže sme niektorí regionálni politici, zvyčajne to využívame na návštevu regiónov, ale uvidíme, či sa to teda podarí. Ak dovolíte, predsa len jedna otázka. Je verejným tajomstvom, v akom stave sú momentálne zahangárované naše Spartany, čiže preto tá moja otázka. A mám pocit z vašej odpovede, že nebola celkom presne zodpovedaná, takže možno keby sme sa vedeli dotknúť ešte toho, ako chceme vyriešiť tento podľa mňa reálny problém, ktorý tu máme.
P. Paška, predseda NR SR: (2007-06-20):
(Hlasovanie.) 140 prítomných, 61 za, 52 proti, 26 sa zdržalo, 1 nehlasoval. Ani tieto tri body z pozmeňujúceho návrhu pani Vášáryovej sme neschválili. Nech sa páči.
Žiga, Peter, podpredseda NR SR (2024-06-12):
Prezentujme sa a hlasujme. (Hlasovanie.) 131 prítomných, 92 za, 39 sa zdržalo. Konštatujem, že sme schválili návrh novely zákona č. 131/2002 o vysokých školách. Ďalej budeme hlasovať o bode 47 programu, je to druhé čítanie o návrhu poslancov Pauly Puškárovej, Jozefa Habánika a Karola Janasa na vydanie zákona, ktorým sa mení a dopĺňa zákon č. 269/2018 o zabezpečovaní kvality vysokoškolského vzdelávania, uvedené ako tlač 255. Prosím spoločného spravodajcu z výboru pre vzdelávanie, vedu, mládež a šport poslanca Augustína Hambálka, aby hlasovanie uvádzal. (Hlasovanie o návrhu poslancov Národnej rady Slovenskej republiky Pauly Puškárovej, Jozefa Habánika a Karola Janasa na vydanie zákona, ktorým sa mení a dopĺňa zákon č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 255.)
Zmajkovičová, Renáta, podpredsedníčka NR SR (2014-03-19):
Ďakujem, pán minister. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Tiborovi Glendovi. Pán spravodajca, nech sa páči.
Hellebrandt, Tomáš, poslanec NR SR (2023-12-14):
Ďakujem za slovo. A aj ja ďakujem Bei za tento príspevok. Ja som chcel nadviazať na niečo, čo si spomenula na začiatku. Hovorila si, že, že táto konsolidácia je tak trošku fiktívna a že vlastne výdavky rastú a neklesajú. A ja som chcel dať takú ekonomickú vsuvku. Ono k tomuto existuje ekonomický výskum, ktorý hovorí, že konsolidácie sú úspešné v zmysle, že, že vydržia a trvale znížia dlhové zaťaženie práve vtedy, keď väčšiu časť tvoria výdavkové opatrenia. Dôvodom môže byť, že takéto konsolidácie väčšinou sprevádza väčšia, väčší záväzok vlády robiť reformy v politicky citlivých oblastiach. No a keď sa pozrieme na tú našu konsolidáciu, tak vlastne výdavkové opatrenia tvoria iba 5,9 % toho balíka, ak správne počítam. A sú to veci ako zmrazenie platov verejných zamestnancov alebo zníženie teda výdavkov na RTVS a toto nie sú vlastne udržateľné opatrenia. Toto nie sú reformy. Čiže vlastne toto sa ani nepočíta. No a každý vie, že vlastne tá história reformných krokov vlád SMER-u by bola veľmi malá knižka a... (Prerušenie vystúpenia časomerom.)
Bugár, Béla, podpredseda NR SR (2010-12-14):
Ďakujem. Otváram rozpravu. Pýtam sa, či sa hlási niekto do rozpravy. Konštatujem, že nie. Vyhlasujem rozpravu za skončenú. Prerušujem rokovanie o tomto bode programu. A zároveň prerušujem aj dnešný rokovací deň. Zajtra budeme pokračovať o 9.00 hodine ďalšími bodmi. Ďakujem aj pánovi ministrovi, aj pánom poslancom a poslankyniam, samozrejme, za trpezlivosť. Dovidenia. (Prerušenie rokovania o 19.06 hodine.)
M. Číž, podpredseda NR SR: (2009-11-05):
Slovo má pán poslanec Štefanec.
Hrnčiar, Andrej, podpredseda NR SR (2017-12-12):
Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Eduardovi Hegerovi.
Bugár, Béla, podpredseda NR SR (2019-05-10):
Ďakujem. Otváram rozpravu. Pýtam sa, či sa hlási niekto ústne do rozpravy, nemám žiadnu písomnú prihlášku. Nie. Vyhlasujem rozpravu za skončenú a zároveň prerušujem rokovanie o tomto bode programu. Nasledujúcim bodom bude prvé čítanie o vládnom návrhu zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov, tlač 1424. Pán minister dopravy a výstavby, pán minister Érsek, máte slovo. (Rokovanie o vládnom návrhu zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov a ktorým sa menia a dopĺňajú niektoré zákony , tlač 1424.)
Bugár, Béla, podpredseda NR SR (2016-09-13):
Pán poslanec!